Јелова Гора

Јелова Гора е планина во западна Србија, спаѓа во група на маљенско-повленски планина планини во динарскиот планински систем. Се наоѓа на девет километри североисточно од градот Ужице. Јелова Гора е густо пошумена брановидна висорамнина, со површина од околу 20 км2, на просечна надморска височина од околу 850 м, на која се истакнуваат височините: Ѓаков Камен (1003 м), Преседо, Озколиште и Збориште. Највисок врв на планината е Јеленина Глава (1011 метри надморска височина).лова

 Хидрографија 
Планината е богата со водотеци, со многу изворска вода (Јованова вода, Батина вода, Изворак, Студенац, Самаџинац, во поново време познат како Десанкина чешма). Најголемата река што поминува низ планината е Таталија, таа се поврзува со Тмуша и се влева во Скрапеж.

 Флора и фауна 
Најмногу има буки, габер, брези, јасики и најмалку дабови шуми. Во поново време, сè поголеми површини се покриени со бор, ела, смрека, оморика, планински чемпрес. Оваа планинска убавица нашироко е позната по боровинките. Хемискиот состав на почвата е погоден за овој растителен вид. На крајот на август, на планината се организирана свеченост посветена на боровинките.

Јелова Гора е планинска зона, богата и разновидна со ловен дивеч. Најбројни се срни, а има и лисици, зајаци, куни, јазовци и разновидни шумски птици.

 Туризам 
Средиштето на туристичките и угостителските објекти се наоѓа на рамнините, под Збориште (мотел, одморалиште на Министерството за внатрешни работи и многубројни викендици). Јелова Гора сè уште не е доволно познато одморалиште, иако несомнено е богата со прекрасни пејзажи. Хармонично искомпонирани ливаски површини, живописни планински рамнини и шуми, убава недопрена природа и чистиот планински воздух го прават ова одморалиште многу привлечно.ора

 Поврзано 

 Строг природен резерват „Над Таталија“
 Планинарско и скијачко друштво „Јелова Гора“

 Наводи 

 Надворешни врски 

 Патеки и богатство / ЈЕЛОВА ГОРА Кадињача - Јелова Гора - Ужице (19,5 км)

Категорија:Планини во Србија
Категорија:Град Ужице
Категорија:Културно наследство на Западна Србија